„Návrh“

**ZMLUVA O DIELO č.........**

Na dodávku projektovej dokumentácie

**podľa § 631 a nasl. Občianskeho zákonníka**

**I.**

# ZMLUVNÉ STRANY

**Zmluvné strany**

**Odberateľ** : Obec Dolná Breznica

Sídlo : Dolná Breznica č. 61, 020 61 Lednické Rovne

Štatutárny zástupca: Ing. Lukáš Pekara

IČO: 00317144

DIČ: 2020615564

Bankové spojenie : Prima banka Slovensko a. s.

Číslo účtu: IBAN SK2356000000002825376001

ďalej označený aj ako "Odberateľ"

**Dodávateľ**:

Sídlo:

IČO:

IČ DPH:

Bankové spojenie:

Číslo účtu:

**II.**

**PREDMET PLNENIA**

**2.1.** Predmetom tejto zmluvy je záväzok:

* dodávateľa, že vykoná dielo pre objednávateľa podľa článku III. tejto zmluvy a odovzdá ho objednávateľovi.
* Objednávateľa, že dohodnuté dielo prevezme najneskôr posledný deň lehoty na vykonanie a odovzdanie diela, a zaplatí zaň zhotoviteľovi cenu za dielo podľa čl. V. tejto zmluvy.

**III.**

**DIELO**

**3.1.** Dielom podľa tejto zmluvy je spracovanie projektovej dokumentácie pre stavebné povolenie pre realizáciu stavby: *,,* **Rekonštrukcia kotolne v budove Obecného úradu v obci Dolná Breznica*“***.

**3.2.** Dielo v sebe zahŕňa: **6 vyhotovení projektovej dokumentácie a 1x na CD, ktoré bude obsahovať:**

- Architektúra

- Statika

- Požiarna ochrana

- Elektroinštalácia a regulácia

- Vykurovanie + vyregulovanie jestvujúceho systému

- Rozpočet

- vyjadrenie technickej inšpekcie

Zodpovednosť dodávateľa, že predložená projektová dokumentácia bude pre potreby vydania stavebného povolenia kompletná v súlade so zákonom č. 50/1976 Zb. Stavebný zákon v platnom znení a príslušnými vykonávacími predpismi.

**IV.**

**LEHOTY PLNENIA ZÁVÄZKOV**

**4.1.** Termín plnenia predmetu zmluvy podľa čl. III. je priebežný. Konečné plnenie je v termíne do 22 kalendárnych dní od podpísania zmluvy oboma zmluvnými stranami.

**V.**

**CENA DIELA**

**5.1**. Cena za zhotovenie predmetu zmluvy v rozsahu čl. III. tejto zmluvy predstavuje cenu najvýhodnejšej cenovej ponuky predloženej v rámci procesu verejného obstarávania realizovaného v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**5.2.** Cena za dielo je vo výške: cena bez DPH .................. € (slovom ...............), 20% DPH ........... €, cena s DPH: ............... €

**VI.**

**PLATOBNÉ PODMIENKY**

**6.1**. Podkladom pre úhradu ceny za projekt bude protokol o prevzatí diela objednávateľom a následne faktúra zhotoviteľa. Fakturácia je podmienená vecným, kvalitatívnym a termínovým plnením. Faktúra je uhradená dňom pripísania finančnej čiastky na účet zhotoviteľa.

Úhrada zhotovenej projektovej dokumentácie bude prebieha v dvoch splátkach:

1. splátka vo výške 50 % z celkovej ceny diela bude uhradená do 20 dní od odovzdania diela a vystavenia faktúry.

2. splátka vo výške 50 % z celkovej ceny diela bude uhradená do 22.01.2020

**6.2.** Dodávateľ je oprávnený v prípade omeškania sa Odberateľa s dohodnutým termínom platieb za dodanie projektovej dokumentácie si uplatňovať zmluvnú pokutu vo výške 0,05% z dlžnej sumy za každý deň omeškania.

**6.3.** Objednávateľ je oprávnený, v prípade omeškania sa dodávateľa, s predložením projektovej dokumentácie si uplatňovať zmluvnú pokutu vo výške 0,05% z dlžnej sumy za každý deň omeškania.

**6.4**. Dodávateľ sa zaväzuje, že bez súhlasu odberateľa nepostúpi svoje peňažné pohľadávky, ktoré vzniknú z tejto zmluvy iným tretím osobám.

**VII.**

**ZODPOVEDNOSŤ ZA VADY**

**7.1**. Zhotoviteľ zodpovedá za to, že predmet tejto zmluvy je zhotovený podľa platných technických a právnych predpisov a tejto zmluvy, a že bude mať vlastnosti dojednané v tejto zmluve.

**7.2.** Pre prípad nedostatkov dojednávajú zmluvné strany právo objednávateľa požadovať a povinnosť zhotoviteľa poskytnúť bezplatne odstránenie vady. Možnosť iného dojednania nie je vylúčená. Spracovateľ sa zaväzuje prípadné vady odstrániť bez zbytočného odkladu po uplatnení oprávnenej reklamácie.

**VIII.**

**OSTATNÉ USTANOVENIA**

**8.1**. Zhotoviteľ bude informovať objednávateľa o stave rozpracovaného projektu.

**8.2.** Zhotoviteľ bude pri vypracovávaní projektu postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Prípadné nové návrhy objednávateľa budú vykonané po vzájomnej dohode, a ak budú mať vplyv na výšku ceny, zahrnú sa do tejto zmluvy formou písomného dodatku.

**8.3.** Dielo sa po odovzdaní stáva majetkom objednávateľa.

**IX.**

**ZÁVEREČNÉ USTANOVENIA**

**9.1.** Účastníci zmluvy týmto vyhlasujú, že táto zmluva zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú.

**9.2.** Táto zmluva je vypracovaná v dvoch vyhotoveniach. Každá strana obdrží po jednom vyhotovení.

* 1. Zmluva nadobúda platnosť dňom podpísania oboma zmluvnými stranami.
  2. Zmluva je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám. Zmluva bola zverejnená na webovom sídle objednávateľa dňa dd.mm.rrrr. Zmluva nadobúda účinnosť dňa dd.mm.rrrr.

|  |  |
| --- | --- |
| ..................................................................... | .................................................................. |
| **Odberateľ** | **Dodávateľ** |
| **.................................................................** | **................................................................** |
|  |  |